જ્યારે ટાઉનહૉલમાં સવાલ-જવાબો દરમિયાન, માર્ક ઝુકરબર્ગે નરેન્દ્ર મોદીને તેમના સોશિયલ મીડિયા સાથેના જોડાણ વિશે પૂછ્યું ત્યારે પ્રધાનમંત્રી નરેન્દ્ર મોદીએ કહ્યું કે, તેમણે સોશિયલ મીડિયાને ત્યારે અપનાવ્યું હતું, જ્યારે તેઓને એ વાતનું અનુમાન પણ નહોતું કે તેઓ આગળ જઈને એક દિવસ મુખ્યમંત્રી અથવા તો દેશના વડાપ્રધાન બનશે. "મેં સોશિયલ મીડિયાને, ટેક્નોલોજી પ્રત્યેની ઉત્સુકતાને લીધે અપનાવ્યું હતું. આપણને આપણાં પાઠ્યપુસ્તકો કરતાં ગાઈડસ જ વધુ ગમતી હોય છે. સોશિયલ મીડિયાએ, મારા માટે એવું જ કંઈક કર્યું. મને જે જોઈતું હતું, તે મને સંક્ષિપ્ત પ્રમાણમાં મળી ગયું. સોશિયલ મીડિયાએ મારા ભણતરની ઉણપને પૂરી કરી દીધી. તેણે મારી વિચારવાની પદ્ધતિ બદલીને, મને બાકીની દુનિયા સાથે જોડી દીધો".